Kanisa kuu la Mt. Yosefu, Zanzibar (kwa Kiingereza: St. Joseph's Cathedral, Zanzibar) ni kanisa kuu la Jimbo Katoliki la Zanzibar. Linapatikana mjini Zanzibar na ni kati ya vivutio vya kihistoria vya mji huo. Liko Baghani Area, lakini ni vigumu kufikiwa kati ya njia ndogo za Mji Mkongwe, ingawa minara yake pacha inaonekana vizuri kwa mbali. Tangu lijengwe limekuwa likitumiwa na jamii ya Wakatoliki mjini Zanzibar ambapo hadi leo Misa kadhaa hufanyika siku za Jumapili, mbali na zile za kila siku, kama ilivyo kawaida hasa ya makanisa makuu. Ujenzi uliongozwa na wamisionari Wafaransa kati ya miaka 1893 na 1898 kwa kuiga kanisa kuu la Marseille. Vigae na kioo cha rangi vililetwa kutoka Ufaransa. Ndani kuna michoro kutoka Agano la Kale iliyoharibika kutokana na ukarabati mbovu wa mwaka 2014. Saint Joseph's Catholic Cathedral St. Joseph's Cathedral. Jalada kutoka ya awali juu ya 2021-01-20. Iliwekwa mnamo 2021-03-16. St. Joseph's Catholic Cathedral. Jalada kutoka ya awali juu ya 2012-10-12. Iliwekwa mnamo 2021-03-16.